**Răsărit de lună**

*Stefan Doroftei Doimaneanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Răsărit de lună

Înserarea se recompune în ceruri,

Negura tremură și păcură bea,

Departe, pe cămașa cerului albastră,

Galopez singuratic, călare pe-o stea.

Alerg către zare pe creste de valuri,

Cautând sălașul reginei de noapte,

Vreau să-i cer să-mi întindă o mână

S-o ridic peste ape cu petele-i coapte.

O cuprind cu nesaț, ridicând-o spre boltă,

Astrele o sărută aranjându-i cununa,

Noaptea tuciurie pe cer se revoltă,

Păsări argintii o săgetează întruna.

Strălucind fericită, îmi trimite bezele

Încărcate de îngeri în lotci siderale.

O sărut, o desprind din brațele mele

Și-i urez alintând-o, zbor în fulgi de visare.

Norii fumurii se așează broboadă

Peste dealuri de zahăr, culcuș căutând,

Zâna nopții glăsuiește încet o baladă,

Printre gândurile mele răzlețe curgând.